**VEGA præsenterer  
Mørk poesi fra Michael Malarky bider sig fast  
*Den 17. januar fylder den fremadstormende sangskriver Lille VEGA med et æterisk mix af blues, folk og rock.***

Michael Malarkey er en sangskriver og skuespiller bedst kendt for sin rolle som Enzo i *Vampire Diaries*. Han udgav i 2017 sit debutalbum, Mongrels, der er en samling af dragende fortællinger i et mix af blues, folk og rock.

Albummet hiver lytteren med ind i et varmt folkunivers, hvor Malarkeys dybt personlige lyrik, rammer lige i hjertekulen. Han startede med at skrive musik til sin poesi og den nerve fra de skrevne ord er stadig helt fremme i lydbilledet.

Hans mørke stemme får det til at risle ned ad ryggen på bedst tænkelig måde, hvilket også fik Billboard til at rose albummet:

*"The Atlanta-based artist is remarkable to watch, but his talents as a songwriter and musician are the real focus. "Mongrels" is the ideal showcase for his vocals with its folk roots and country-styled slide guitar".*

Sidste år udgav den 36-årige sangskriver ep´en *Captain Solitaire*, der skrevet i pauserne på film-settet. Ep´en indeholder tre atmosfæriske folksange, hvor især nummeret ”Friends” rammer lytteren med eminente, lyriske vendinger omkring ensomhed og isolation.

**Fakta om koncerten:**

Michael Malarkey (UK)

Fredag d. 17. januar kl. 20.00

Lille VEGA, Enghavevej 40, 1674 København V

Billetpris: 165 kr. + gebyr

Billetsalget starter i dag via vega.dk og Ticketmaster